[](http://welcome.bnt.bg/images/velikitebg/7_kiril_i_metodii.jpg)

**ОУ”Св.св.Кирил и Методий”,с.Марикостиново,общ.Петрич,обл.Благоевград**

e-mail:ou\_marikostinovo1936@abv.bg , тел:0893 605271

****

**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

**2024/2025 учебна година**

1. **ОБЩИ ПОЛОЖЕНИЯ.**

УВОД

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Също така важно място заемат показателите, условията и редът за измерване на постигнатото качество.

Качеството на образованието се осигурява чрез управление на процеса на развитие на институцията (училището), основанo на анализиране, планиране, изпълнение на дейностите, оценяване и внасяне на подобрения.

Качеството на образованието в институциите се осигурява при спазване на следните принципи:

1. ефективно разпределяне, използване и управление на ресурсите;

2. автономия и самоуправление;

3. ангажираност, сътрудничество и социален диалог между всички участници в процеса на образованието и обучението;

4. удовлетвореност на участниците в процеса на обучението и на другите заинтересовани лица;

5. приемственост на политиките и постиженията, прилагане на добри педагогически практики;

6. непрекъснатост, прозрачност и демократичност в процеса за повишаване на качеството в институцията;

7. ориентираност на образованието и обучението към изискванията и потребностите на пазара на труда;

8. целенасоченост към постигане на високи резултати в процеса на обучение и образование;

9. лидерство и разпределяне на отговорности за постигане на целите на институцията.

**Мерки свързани с учителите.**

* 1. Повишаване на квалификацията на преподавателите.
  2. Повишаване мотивацията на учителите.
  3. Насърчаване на комуникацията между учителите.
  4. Осигуряване на допълнителни часове (консултации) от учители-специалисти.
  5. Организация и планиране на урока.
  6. Използване на разнообразни форми за проверка на знанията, уменията и компетентностите на учениците.
  7. Точно и ясно формулиране на критериите за оценка на знанията, уменията и компетентностите на учениците.
  8. Развиване на позитивно отношение учител-ученик.

1. **Мерки свързани с учениците.**
   1. Активна страна в учебния процес.
   2. Политики за подкрепа на гражданското, здравното и интеркултурното образование.
   3. Обратна връзка с учениците.
   4. Развиване на позитивно отношение ученик-ученик.
   5. Затягане мерките за присъствие на учениците.
   6. Ефективни мерки за поддържане на дисциплината..
   7. Мотивиране на учениците за участие в състезания, олимпиади, конкурси и др.
2. **Мерки свързани с училищната институция.**
   1. Подобряване на МТБ.
   2. Използване на съвременни ИКТ в учебния процес.
   3. Осигуряване на интерактивно обучение.
   4. Функционираща вътрешна система за управление и контрол на качеството на образованието и обучението в училище.
   5. Механизъм за ранно предупреждение за различни рискове.
   6. Реализиране на училищни, национални и международни програми и проекти.
   7. Активно взаимодействие с Обществения съвет.
   8. Ефективно взаимодействие училище-семейство.
   9. Организиране на извънкласни форми на обучения на ученици.

Предвидените мерки за повишаване качеството на образованието в ОУ „Св.Св.Кирил и Методий“се основават на:

* Закона за предучилищно и училищно образование /ЗПУО/;
* Държавните образователни стандарти;
* Стратегия за развитие ;
* План за развитие ;
* План за квалификационна дейност на училището.

1. **ЦЕЛ.**

Целта на настоящият документ е предлагане на мерки за повишаване качеството на образование в ОУ „Св.Св.Кирил и Методий“. Мерките не бива да се разглеждат едностранно, а да бъдат многоаспектни и да обхващат както учители и ученици, така и средата на обучение.

1. **МЕРКИ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО В ОУ „Св.Св.Кирил и Методий“**

**МЕРКИ СВЪРЗАНИ С УЧИТЕЛИТЕ**

1. **Повишаване на квалификацията на преподавателите.**

Прилагане на План за квалификационна дейност на ОУ „Св.Св.Кирил и Методий“

Срок на изпълнение: целогодишен

Отговорник: Комисия по квалификационна дейност

1. **Повишаване мотивацията на учителите.**

Учителите трябва да се мотивират да насърчават учениците да работят самостоятелно, да прилагат по-голям контрол върху присъствието и самостоятелната работа на учениците и качеството на предаваните от тях писмени работи и проекти. Това може да се постигне чрез морални, материални стимули и оказване на подкрепа при изпитване на трудности.

Използване на различни форми при мотивиране на персонала:

* Изработване правилник за провеждане на ПС.
* Формиране на система от морални стимули, изготвяне на етичен кодекс.

Срок на изпълнение: месец октомври

Отговорник: Директор

1. **Насърчаване на комуникацията между учителите.**

* Активна комуникация между класния ръководител и другите преподаватели или възпитатели с цел повишаване на успеваемостта и подобряване на дисциплината на учениците.
* Създаване на обща база данни на учебни и помощни материали по степени и МО.
* Мултиплициране на придобитите знания на семинари и квалификационни обучения.
* Реализиране на общи проекти съвместно на няколко дисциплини.
* Да се провеждат информационни срещи от председателите на МО за разясняване на

новите нормативни документи.

Срок на изпълнение: целогодишно

Отговорник: Председатели на МО

1. **Осигуряване на допълнителни часове (консултации) от учители-специалисти.**

Осигуряване на консултации за изявени ученици и ученици нуждаещи се от допълнителна помощ за овладяване на учебния материал.

Срок на изпълнение: целогодишно

Отговорник: Преподаватели

1. **Организация и планиране на урока.**

Учителите трябва да притежават достатъчни умения при планиране на урока, да проявяват гъвкавост и творчество и разбират необходимостта от промени в плановете си, за да отговарят на образователните потребности на групи или отделни ученици.

Срок на изпълнение: целогодишно

Отговорник: Директор

1. **Използване на разнообразни форми за проверка на знанията, уменията и компетентностите на учениците.**

Учителят трябва да използва разнообразни форми за проверка и оценка, които са: устни, тестови и други писмени и практически форми.

Срок на изпълнение: целогодишно

Отговорник: Председатели на МО

1. **Точно и ясно формулиране на критериите за оценяване на знанията, уменията и компетентностите на учениците.**

Учителят трябва да има точни и ясни критерии за формиране на изпитните въпроси и за оценяване, като предварително е информирал учениците за тях.

Срок на изпълнение: целогодишно

Отговорник: Председатели на МО

1. **Развиване на позитивно отношение учител-ученик.**

Откликване на въпроси и проблеми от едната и другата страна.

Срок на изпълнение: целогодишно

Отговорник: Учители

**МЕРКИ СВЪРЗАНИ С УЧЕНИЦИТЕ**

1. **Активна страна в учебния процес.**

За повишаване интереса и мотивацията на учениците е удачно те да вземат дейно участие в учебния процес, като се превърнат от обект в субект на този процес, т.е. да бъдат поставени в центъра на цялостната педагогическа дейност в училищната общност. Това може да се реализира чрез:

* възлагане на повече самостоятелни задачи, които да ги превърнат в активна част;
* работа по проекти, при което сами да изследват и стигат самостоятелно до изводи и решения;
* практическа приложимост на изучаваното учебно съдържание и използването на методите за учене чрез действие;
* създаване на умения за работа в екип, чрез групови задачи, проекти и др.
* създаване на умения на учеиците за самооценка, самоанализ и самоконтрол.

Срок на изпълнение: целогодишно

Отговорник: Председатели на МО

1. **Политики за подкрепа на гражданското, здравното и интеркултурното образование.**

Инициативи и участие на ученици във вземане на решения, чрез подходящи за възрастта им практики:

* поощряване на публичните изяви на учениците;
* форми на ученическо представителство и самоуправление;
* доброволчески дейности в и извън училище;
* поддържане на училищни медии с активното участие на учениците;
* осигуряване на форми и места за изразяване на мнения и предложения по училищния живот от страна на учениците;
* училищни кампании, подкрепящи здравето, толерантността, социалната чувствителност, правата на човека, опазване на околната среда;
* празничен национален календар и такъв на етносите;
* екологичен календар с международните дати, свързани с опазване на околната среда;
* форми на посредничество, решаване на конфликти, превенция на агресията;
* организиране на изложби, конкурси, вътрешноучилищни олимпиади и викторини;
* развиване и поддържане на физическа дееспособност и подготовка за активен и здравословен начин на живот;
* изготвяне на етичен кодекс на училището от самите ученици, с помощта на педагогическия и обществения съвет;
* възпитаване и изграждане в дух на родолюбие, инициативи свързани с миналото и фолклорните традиции;

Срок на изпълнение: целогодишно

Отговорник: Директор, Председатели на МО, Класни ръководители,

**Обратна връзка с учениците.**

За да се определят трудностите при изучаване на учебния материал е удачно да се търси и мнението на учениците. Това може да стане чрез периодично организиране на анкети или беседи с учениците, които да изразят становището си спрямо:

* трудността на материала;
* достатъчност на часовете за упражнение;
* затрудненията, които са изпитвали;
* методи на обучение;
* предимства на учебния план;
* недостатъци на учебния план;
* др.

По този начин, учителят ще се ориентира по-лесно за индивидуалните потребности на всеки клас.

Срок на изпълнение: целогодишно

Отговорник: Председатели на МО

1. **Развиване на позитивно отношение ученик-ученик.**

Това се постига чрез работа в екип, поставяне на общи задачи и в извънкласни форми.

Срок на изпълнение: целогодишно

Отговорник: Педагогически съветник

1. **Затягане мерките за присъствие на учениците.**

Да се търси активна комуникация и съдействие между учители, родители, медицински персонал, училищен психолог и възпитатели.

Срок на изпълнение: целогодишно

Отговорник: Директор,

1. **Ефективни мерки за поддържане на дисциплината.**

Учениците трябва да спазват правилата описани в Правилника на училището. При неспазване на съответните правила трябва да се приложат предвидените в него мерки.

Срок на изпълнение: целогодишно

Отговорник: Класни ръководители

1. **Взаимообучителна метода.**

Осигуряване възможност и насърчаване на учениците да се подпомагат един друг. Това се реализира, чрез екипни задачи, работа по общи проекти, консултации между ученици.

Срок на изпълнение: целогодишно

Отговорник: Председатели на МО

1. **Мотивиране на учениците за участие в състезания, олимпиади, конкурси и др.**

Това да се реализира чрез морални и материални стимули.

Срок на изпълнение: целогодишно

Отговорник: Директор, Педагогически съвет

**МЕРКИ СВЪРЗАНИ С УЧИЛИЩНАТА ИНСТИТУЦИЯ**

1. **Подобряване на МТБ.**

Осигуряване на подходяща материално-техническа база, която да отговаря на съвременните изисквания.

Срок на изпълнение: целогодишно

Отговорник: Директор,

1. **Използване на съвременни ИКТ в учебния процес.**

Достъпа до съвременни информационни технологии на учениците е неразделна и все по-важна част от достъпа до образование. Навлизането на иновации, базирани на ИКТ в училище оптимизира процеса на обучение и повишава неговата ефективност.

Срок на изпълнение: целогодишно

Отговорник: Директор,

1. **Осигуряване на интерактивно обучение.**

Осигуряване на условия за ползване на мултимедия и интернет, интерактивни дъски, подходящ софтуер за обучение. Прилагане на интерактивни методи, като: ситуационни (симулация, ролеви игри, казуси и др.); опитни (проекти, експерименти); дискусионни (дебати, беседи, дискусии).

Срок на изпълнение: целогодишно

Отговорник: Директор,

1. **Функционираща вътрешна система за управление и контрол на качеството на образованието и обучението в училище.**

Наличие на вътрешна система за осигуряване качеството и тя да функционира ефективно – да се отчитат резултати, на основание на които се правят анализи и изводи и се формулират предложения до ръководството на училището за повишаване на качеството.

Срок на изпълнение: целогодишно

Отговорник:Председатели на МО

1. **Механизъм за ранно предупреждение за различни рискове.**

Това се реализира чрез мерки заложени в Плана за превенция на насилието и превенция на ранното отпадане, в Програма за предоставяне на равни възможности и за приобщаване на ученици от уязвими групи, както и своевременно уведомяване и работа с родители.

Срок на изпълнение: целогодишно

Отговорник: Училищен Координационен съвет

1. **Реализиране на училищни, национални и международни програми и проекти.**

Продължаване на дейностите по националните програми, проекти и инициативи:

* 1. Националните програми:
* „Без свободен час“;
* „Успех за теб““;
* „Оптимизация на вътрешната структура на персонала”;
* „Осигуряване на съвременна, сигурна и достъпна образователна среда“
* „Училищна STEM среда"
* „Програма за изграждане и основен ремонт на спортни площадки и физкултурни салони в държавните и общински училища“.
  1. Съвместна работа с читалища и библиотеки, НПО.

Активно търсене и участие в бъдещи програми, проекти и дейности;

Срок на изпълнение: целогодишно

Отговорник: Директор,

1. **Активно взаймодействие Обществения съвет.**

Обществения съвет има съществен принос в осигуряването на допълнителни финансови и материални средства, подпомага и участва в дейности, организирани от училището, включва се в дейности за борба с тютюнопушенето, наркоманията, агресията и др., подпомага социално слаби ученици.

Срок на изпълнение: целогодишно

Отговорник: Директор,

1. **Педагогическо взаимодействие училище-семейство.**

Изграждане на информационен кът с учебните планове, посочване на сайтове от които родителите да могат да се запознаят ДОС, с учебните програми за целия етап на обучение и с училищните учебни планове. Цялата информация за учебната документация да е налична на сайта на училището. Родителите да са информирани за планираните извънкласни дейности и чрез училищния сайт да проявяват интерес и да участват в организирането и провеждането им.

Срок на изпълнение: целогодишно

Отговорник: Директор

1. **Организиране на извънкласни форми на обучения на ученици.**

Да се организират извънкласни форми на обучения на ученици.

Сформиране на групи за ДИ

Срок на изпълнение: целогодишно

Отговорник: Директор

1. **Активно взаимодействие с Община Петрич.**

Община Петрич има принос в осигуряването на допълнителни финансови средства за основен ремонт на съществуващ физкултурен салон и спортна площадка по - „Програма за изграждане и основен ремонт на спортни площадки и физкултурни салони в държавните и общински училища“.

Срок на изпълнение: целогодишно

Отговорник: Директор,

1. **ПОКАЗАТЕЛИ ЗА ИЗМЕРВАЕ НА ПОСТИГНАТОТО КАЧЕСТВО НА ОБРАЗОВАНИЕ В** ОУ **„**Св.Св.Кирил и Методий**“**

За изпълнение на посочените мерки са заложени следните показатели:

1. **ПОСТИГНАТИ РЕЗУЛТАТИ НА УЧЕНИЦИ**
   1. Повишаване на общия успех на учениците..
   2. Резултати от Национално външно оценяване.
   3. Брой участници и класирани на областен и национален кръг на олимпиади на МОН.
   4. Заемане на призови места на международни и национални състезания, конкурси и олимпиади.
   5. Брой ученици участващи в национални и международни проекти
2. **ПОВЕДЕНИЕ И ДИСЦИПЛИНА**
   1. Намален брой на допуснатите отсъствия;
   2. Намален брой наказани ученици;
3. УЧАСТИЕ В ИЗВЪНКЛАСНИ МЕРОПРИЯТИЯ, ДЕЙНОСТИ И ИНИЦИАТИВИ
   1. Брой участници в извънкласни обучителни дейности;
   2. Брой реализирани инициативи от Ученическия съвет;
   3. Брой реализирани кампании и доброволчески дейности;
4. **ДРУГИ**
   1. Брой учители повишили квалификацията си;
   2. Подобрена материална база в училището;
   3. Брой реализирани проекти.